Document ID: /fineweb-2-swissfilter-quality_10-filterrobots/filtered/01798.jsonl.gz/1292

Liebi Fründe vo dr Chaotebandi Gälterchinde
Stolz präsentiere mir euch euse neue Mitgliederberiich. Er richtet sich aktuell an aktivi und passivi Mitglieder vo eusem Verein.
Primär sell dä neu Beriich vor allem d Kommunikation zwüschem Verein und sine Mitglieder verbessere. Ebefalls sell er bi eusne adminischtrative Tätigkeite e hilfriichs Wärchzüg wärde.
Die wichtigscht Funktione wo mr vo Afang ah zur Verfüegig stelle sind:
- Kontaktdate bearbeite
- Amäldig ans Wageapéro
D Aamäldedate wärde in dem Moment an alli Passivmitglieder per Post verschickt.
Falls dr Froge heit oder Problem sete ufträtte, bitte zögeret nid und schribet eusem Webmaster es Mail, er hilft euch gern witter.
Wöttsch au du gärn es Passivmitglied wärde und eus bi euser Liideschaft unterstütze, denn mäld di doch per Mail oder direkt bi öpperem vo eusne Mitglieder, wenn de z. Bsp. grad öpper kennsch.
In dem Sinn wünsche mir euch e gueti Zit. Mir hoffe so vil Mitglieder wie möglich an eusem Wageapéro zgseh und uf d Fasnacht azstosse.
Liebi Grüess
Euri Chaotebandi